Вршац, датум 21.10.2019.

**Представљање пројекта**

**„****Интегрисана подршка запошљавању ромског становништва“**

Град Вршац је са Сталном конференцијом градова и општина у оквиру програма „Подршка ЕУ инклузији Рома-Оснаживање локалних заједница за инклузију Рома“, 3.9.2019. године потписао Уговор о донацији за финансирање спровођења програма под називом „Интегрисана подршка запошљавању ромског становништва“. Вредност пројекта је 55.918,20 евра, од чега 90 одсто обезбеђује донатор, а 10 одсто обезбеђује Град Вршац.

Пројекат је фокусиран на промоцију и имплементацију политика запошљавања, пре свега на меру пасивне политике запошљавања маргинализованих група, у конкретном случају Рома и Ромкиња на територији града Вршца. Захваљујући реализацији пројекта, повећаће се свест заинтересованих страна о могућностима и бенефитима запошљавања Рома и Ромкиња.

Такође кроз различите пројектне активности омогућиће се подизање капацитета незапослених лица припадника ромске мањине кроз стицање знања и вештина која ће унапредити њихов положај на тржишту рада и олакшати им проналазак бољег радног места. Пројекат тиме даје допринос унапређењу социо-економског положаја ромског становништва кроз активности запошљавања коју спроводи локална заједница.

Пројекат ће реализацијом предвиђених пројектних активности и испуњавањем очекиваних резултата, извршити утицај на одређене циљне групе. 50 крајњих корисника, који су прошли обуке и радну праксу, стећи ће нова знања и вештине која ће утицати на побољшање њиховог положаја на тржишту рада и лакше проналажење посла. То ће уједно представљати и пример добре праксе и осталим заинтересованим незапосленим Ромима на територији града Вршца и олакшаће будуће укључивање Рома у сличне пројекте које ће локална самоуправа организовати.

Најмање 80 припадника ромске популације, биће информисано о програмима запошљавања Републике Србије и локалне самоуправе и могућностима њиховог укључивања и коришћења. Пројекат ће допринети подизању свести код локалних послодаваца о могућностима и бенефитима које могу имати од запошљавања Рома. Најмање 30 локалних послодаваца добиће потребне информације о мерама активне политике запошљавања, као и информације о незапосленим лицима, припадницима ромске популације, који су заинтересовани за рад и усавршавање.

Контакт особa Татјана Николић,члан Градског већа,тел 060/8070176